Viborger Samler, 1844-11-09
J Roeskilde Stænderforsamlings 15de Møde oplæste Høiesteretsadvocat Lehmann et Andragende fra Bestyrelsen af Selskabet for Trykkefrihedens rette Brug om Besværing over det kongelige danske Cancellies Fremfærd ved uden Lov og Dom at supprimere eensurfrie Blade. Dette Andragende, undertegnet af Trykkefrihedsselskabets constituerede Formand, A. Wessely, gjentager i Korthed de Klager, som samme Sag betræffende hørtes i den viborgske Stændersal, meddeler, at der af Trykkefrihedsselskabet var nedsat en Comitee, bestaaende af Bankdirecteur Etatsraad Hvidt, Professor i Lovkyndigheden Bornemann, Professor Clausen og Professor i Lovkyndigheden Larsen, til at underkaste Sagen en aldeles udtømmende Undersøgelse, og ender saaledes: denne Comitees Betænkning, der vedlagt følger, har naturligviis kun kunnet bestyrke Selskabet i den Overbeviisning, at Cancelliets Fremfærd i den omspurgte Henseende ikke blot er stridende mod al Trykkefriheds Væsen, men ogsaa er blottet for al Hjemmel i den i Danmark gjældende Lovgivning. Denne Overbeviisning er ikke Resultatet af et Øiebliks flygtige Stemning, men den er den modne Frugt af mangeaarige alvorlige Overveielser, hvori mange af Landets bedste og kyndigste Mænd have deeltaget; den er ikke indskrænket til Trykkefriheds=Selskabet, men deles af hele Folket med en Eenstemmighed, som maaskee ikke findes om noget andet Spørgsmaal, med en Styrke, som svarer til Sagens store Vigtighed. Det er derfor med Visheden om den fuldkomneste Samklang med den oplyste offentlige Mening, – det er med den levende Bevidsthed, ikke mindre om et saadant Skridts alvorlige Betydning, end om dets uafviselige Nødvendighed, at Trykkefrihedsselskabet har besluttet sig til, da alle hidtil forsøgte Midler til den lovhiemlede Trykkefriheds Beskyttelse mod administrative Jndgreb have viist sig som uvirksomme, at opfordre Stænderforsamlingen til: J Overeensstemmelse med Frogn. 28de Mai 1831 § 5 at indgaae til Hans Majestæt Kongen med en allerunderdanigst Besværing over det kongelige danske Cancellies ulovmedholdelige Fremfærd ved uden Lov og Dom at supprimere censurfrie Blade." Jfølge Afstemning samtykkede Forsamlingen, med 36 Stemmer imod 27, i, at Andragendet afleveredes til den Comitee, som er nedsat i Anledning af et lignende Andragende fra Professor Schouw. Derefter oplæste Lehmann et Andragende fra Trykkefrihedsselskabet, Trykkefrihedslovgivningen vedkommende; hvilket Andragende gik ud paa at opfordre Østifternes Provindsialstænder til: 1) aldeles at fraraade Ophøielsen til Lov af det ifølge Rescriptet af 8de Mai d. A. udarbeidede Udkast til en ny Trykkefrihedslovgivning; at andrage paa følgende Modificationer i den bestaaende Lovgivning: at Placat 13de Mai 1814, Plac2den Octbr. 1810, Fdg. 27de Septbr. 1799 § 20 og Plac. 1ste Novbr. 1837 § 3 og 81, og det i Plac. 18de Octbr. 1805, indeholdte Forbud mod i offentlige Tidender at indføre Rygter om almindelige eller offentlige Foranstaltninger ophæves; og at Optagelsen af criminelle Forhør over Forfattere ang. Meningen af deres i trykte Skrifter fremsatte Yttringer forbydes, eller ialtfald gjøres afhængig af Jnqvisiteens Arrestabilitet, 3) at tage under Overveielse, hvilke Midler der maatte være at træffe, for at afhjælpe de Ulemper som finde Sted ved den ved Landsover- samt Hof- og Stadsretten herskende Praxis, ifølge hvilken Justitiarius, efterat den første voterende Dommer i Sagen er valgt ved Lodtrækning, selv vælger de øvrige fire Voterende; og i den Henseende at foretage de fornødne Skridt. - Med 36 St. mod 27 bestemtes, at dette Andragende skulde afleveres til den Comitee, som er nedsat i Anledning af Udkastet til en ny Trykkefrihedslovgivning. Fra Holbek skrives under 4de d. M.. J Gaar Formiddag omtrent Kl. 11 seilede 3de Søfolk ud der fra Havnen for at skyde Svaner, og da de kom næsten over Fjorden, seilede de Baaden, som var en lille Skibsjolle, under, og alle 3 tilsatte Livet. De tvende vare Skibs førere, beliggende heri Havnen med deres Fartøier, den tredie var en Jungmand. (Big. Td.)